Nacionalni pomorski muzej, Greenwich
<s>Nacionalni pomorski muzej (engleski: National Maritime Museum) bavi se pomorskom historijom Velike Britanije.</s><s>Muzej se nalazi na južnoj obali rijeke Temze u Greenwich Parku (borough Greenwich), na jugoistoku Metropolitanskog Londona.</s>

<s>Opis i historija 
Nacionalni pomorski muzej zapravo zauzima tri zgrade.</s><s>Glavnu zgradu dvorac poznat kao Kraljičina kuća, projektirao je Inigo Jones i dovršio 1635. za Henriettu Mariju, ženu kralja Charlesa I. Taj dvorac podignut je na temeljima nekadašnje tudorovske kraljevske palače Placentia, u kojoj je rođena kraljica Elizabeta I. Tokom 19. vijeka dograđena su mu dva krila nakon što je u njega useljena škola za siročad mornara.</s><s>Kompleks je dodatno proširen kad se u njega uselio Kraljevski vojno-pomorski koledž.</s>

<s>Muzej je osnovan 1934. nakon usvajanja zakona u Parlamentu Ujedinjenog Kraljevstva, a nakon obnove zgrada od 1933. do 1935. otvoren je za javnost 1937.</s><s>U parku se nalazi i Kraljevski opservatorij, koji je također dio Pomorskog muzeja.</s><s>Opservatorij je osnovao Charles II 1675., on je poznat kao početni 0∘ meridijan geografske dužine.</s>

<s>Muzej ima vrlo raznolike i velike kolekcije, od fundusa modela brodova i njihovih nacrta iz 17. vijeka, do kolekcije čamaca iz prahistorije, ali najviše onih izrađenih tokom 19. vijeka i kasnije.</s><s>Uz to ima i finu kolekciju navigacijskih i astronomskih instrumenata od globusa do kronometara.</s><s>Muzej ima posebno finu kolekciju nizozemskih i britanskih djela posvećenih pomorstvu, među njima 1.400 umjetničkih crteža iz 17. vijeka Willema van de Veldesa Starijeg i Willema van de Veldesa Mlađeg.</s><s>Uz to ima i puno djela primijenjene umjetnosti i memorabilija i velik arhiv, sa puno fotografija filmova.</s>

<s>Neke od najvrednijih slika su izložene u Kraljičinoj kući među inima djela; Sir Peter Lely, Sir Anthony van Dyck, Lelya, van Dycka, Hogartha, Reynoldsa i Turnera.</s><s>Muzejski postav se uglavnom drži kronološkog reda, s naročitim akcentom na ličnosti kao što su Horatio Nelson i James Cook, iKraljevski opservatorij ima puno historijskog materijala o svom radu.</s><s>Nacionalni pomorski muzej dio je lokaliteta Pomorski Greenwich, koji je 1997. upisan na UNESCO-vu listu mjesta svjetske baštine u Evropi.</s>

<s>Izvori</s>

<s>Vanjske veze</s>

<s>Službene stranice muzeja</s>

<s>Nastanci 1937.</s><s>Pomorski muzeji u Engleskoj
Vojni muzeji u Engleskoj
Muzeji u Londonu
Arhivi</s>

